
42. ÅRGANG 


OKTOBER 1966 


NR. 1 


DEN STORE PUNKTAMARANT 

På dommerkursus 1966 havde F. f. F.s kasserer Helge Christensen 
medbragt en udstoppet lille tropefugl, som han gerne ville have be¬ 
stemt. Den var købt for en Amarant, men adskilte sig fra denne ved i 
farverne at være mere dyster og at det vinrøde brystfelt gik helt op 



i masken og at der også helt deroppe var hvide pletter, der var mange, 
men de var små. Det væsentligste hvori den var anderledes end de 
kendte Amarantarter var dog den jordbrune overside og at denne farve 
holdt sig helt ned over overhaledækfjerene; de ellers kendte Amarant¬ 
arter har rød underryg og overhaledækfjer. I det hele var fuglen en del 
større end de almindelige Amaranter, næsten som Jamesons Amarant. 

Jeg har set denne fugl flere gange i voliere, men bestemme en fugl 
på så lang afstand er altid usikkert og i særlig grad synes denne fugl 

at være meget sky, den gemte sig ustandseligt i buskadset i den fjerne¬ 
ste krog - endelig nu har jeg fået mulighed for at bestemme den. Den 
har været udstillet i Frederikssund, men der var jeg ikke dommer, og 
det er også et spørgsmål, om jeg havde haft litteratur med, så jeg 
kunne have klaret det bedre end Wm. Holm og Ryder Tønnesen - for 
sagen er, at fuglen først i 1960 første gang levende er indført til Tysk¬ 
land, og der voldte bestemmelsen visse vanskeligheder - og disse ældre 
dommere kan altså ikke tidligere have set fuglen, hvilket er et stort 
minus, når man står overfor den i Provinsen. 

Om fuglen kan følgende facts gives: 

Omkring 1850 besluttede Dr. Gustav Hartlaub at kaste sig over ud¬ 
forskningen af et forsømt område af Sydafrikas fuglefauna og 1857 
kom hans bog» System der Ornithologie Westafricas«, og derved vandt 
han anseelse blandt ornitologer som kender af de fugle, som levede i 
dette område, og ved senere meddelelser og artikler blev dette yderli¬ 
gere udbygget og i 1886 beskrev han under navnet Lagonosticta niti- 
dula en hidtil ukendt art af Amaranteme i Buli. Mus. Roy. d'Hist. Nat. 
Belg. IV p. 145. 

Imidlertid rådede Hartlaub ved beskrivelsen kun over en han og en 
ungfugl, men året efter skrev Georg Ernst Shelley i »Ibis« p. 46 mere 
om fuglen. Det var meget nyt da R. Bowdler Sharpe skrev XIII bind 
af Catalogue of the Birds in the British Museum, Familie III Plocedæ, 
og under Amaranterne mente han at denne nylig fundne fugl burde 
med, og han tog derfor Hartlaubs beskrivelse, der lyder: 

<J: Overside glansløs mørk olivenfarvet; øjenbryn meget smalle førende 
over panden; hovedsider og strube vinrød; bryst vinrød, tæt besat med 
små runde hvide pletter. Bugen mere askegrå, bagtil jævnt over i en 
lysere tone; underryg og overhaledækfjer som ryggen; halefjerene 
mørkebrune. Vingesvingfjerene mørke, undervingedækfjer gullighvide. 
Næb orange rødligt, næbryggen dog mørkere. 

Totallængde 3,75 inches, næb 0,35, vinge 2,05, hale 1,4, løb 0,65. 

Ung fugl: Overside mørkladen uden glans (Hartlaub), underside lyse¬ 
re, bugen mørkegul, strube iøjenfaldende isprængt rødt (Hartlaub). 

Findested: Tanganyika-søen. 

Det ejendommelige ved denne beskrivelse er, at Hartlaub skriver mat 
eller glansløs og kalder den nitidula, der netop betyder glinsende eller 
glansfuld. 

Karl Russ omtaler den ikke og Karl Neunzig forbigår den også i 
tavshed som formodentlig som uden betydning i fugleholdet. 

Så dukker den op i Steinbacher-Wolters »Die Prachtfinken«, hvor 
den først side 54 kaldes Estrilda rufopicta harterti fra det nordlige 
Angola gennem Nordrhodesia og den sydlige del af Belgisk Kongo til 
Tanganyika-søen - og her anføres, at »overhaledækfjerene mest er grå¬ 
brune, kun sjældent med lidet rødt«. Hele undersiden fra den neders te 
del af brystet gråbrun, underhaledækfjer lys gul brunlige. Vinge 48-52 
mm. 

En tilføjelse på side 302 siger imidlertid, at da visse arter fra Estril¬ 
da er flyttet til Lagonosticta, og blandt andet rufopicta, Punktamaran- 
ten, hvilket betyder, at E. r. harterti skal bære navnet 
Lagonosticta rufopicta nitidula 

I anden udgave af »Die Prachtfinken« 1965 pag. 140 er den yderligere 
løftet ud af rufopicta slægtskabet og er nu helt selvstændig tilbageført 
til selvstændig art som Hartlaub bestemte og hedder herefter 
Lagonosticta nitidula nitidula (Hartl.) 

På tysk kaldes den Grosser Piinktchenamarant. Engelsk: Brown Fire- 
Finch. 

Beskrivelsen er: 

<$: Tøjle, øjeområde mat rosenrødt (vinrødt). Overhoved jordbrun el¬ 
ler brungrå. Halen sortagtig. Øvrige overside inclusive overhaledækfjer 
jordbrun. Hovedsider og strube som øjeområdet mat rosenrødt, kro¬ 
område lidt lysere rødt med talrige hvide pletter, disse pletter (punk¬ 
ter), der er anbragt en på hver fjer, er indrammet med sort. Den ba¬ 
geste del af bryst og øvrige underkrop gråbrun til grå, kropsiderne 
brune og underhaledækfjer lys brunlig til hvidlig. Øje brunt med blå¬ 
lighvid øjenkrans. Næb rødt, ved basis lysest og med mørk blågrå næb¬ 
ryg og sortagtig midte på undemæbbet. Ben blågrå eller mørkbrun. 2. 
vingesvingfjer (udefra) ikke nævneværdigt indsnævret mod spidsen. 
Længde ca. 105 mm. 

$ ligner 3, men med noget ringere udbredt rosenrødt på hovedsider¬ 
ne, hvor det gråbrune fra overhovedet fortrænger det. I en fodnote 
gives en længere udredning for denne fugls nomenklatur og flytten fra 
Lagonosticta over Estrilda, Hypargos tilbage over Estrilda og Mandin- 
goa til Lagonosticta, desuden en interessant beretning om visse sider 
af fuglens adfærd. Endelig at man har udskilt en lokalrace fra det Syd¬ 
vestlige Nord-Rhodesia, den er mere grålig, visse steder endda blågrå. 
Det røde på forhals og maske er også lysere, den skal hedde Lagono¬ 
sticta nitidula plumbaria. 

Nu er der nemlig sket dette, at den er arriveret levende til Europa i 
året 1959 (Gef. Welt p. 183), hvor Dr. R. Burkard, Ziirich, skriver føl¬ 
gende om den: 

Navnet »Der grosse Piinktchen-Astrild« siger nok ikke ret mange 
fuglevenner noget, fordi den er sjælden og fordi den først for få år 
siden første gang er importeret. 

Robert's »Birds of South Africa« side 449, betragter den også som en 
sjælden fugl i udbredelsesområdet, hvorfor han ikke engang har mar¬ 
keret udbredelsesområdet. 

Mackworth-Praed & Grant »Birds of the Southern Third of Africa« 
II pag. 648, skriver faktisk det samme, oplysningerne er få og fuglen er 
sjælden, kun set nu og da i små flokke sammen med andre fuglearter. 

Reden med sidevendt indgangshul er ispækket fjer og man mener, 
at fuglene også har taget andre fuglearters ledige reder i brug. Man 
mener, at 34 hvide æg er normalt. 

Men altså, 1959 fik Burkard et tilbud på fugle fra Sydafrika under 
betegnelsen »Brown Twinspot«; da han opfattede betegnelsen som 
»Monteiros Tropfen Astrild«, bestilte han dem - og blev derfor en del 
skuffet da der ankom 4 gråbrune fugle med røde hvidplettede fjer på 
bryst og forhals. Han henvendte sig til Prof. Steiner, der bestemte fug¬ 
lene som Lagonosticta nitidula. Heldigvis var de 4 fugle 2 par og hver 
af de to herrer fik et par. 

Lokkeråbet lyder »Wit-wit« og hannens lyder ofte »Wit-wit-wihit«. 

Burkards par går i en tæt beplantet friluftsvoliere, de har ikke været 
meget påvirket af lav temperatur; de opholder sig gerne på selve jor¬ 
den, hvor de søger frø og insekter - de har endnu ikke bygget, men op¬ 
holder sig om natten i tæt buskads. 

1962 har der her i Danmark også været nogle få par af denne sjæld¬ 
ne fugl. Helge Christensen i Lynge sikrede sig et par, og da en anden 
fugleven måtte nedlægge sit fuglehold, købte han sit andet par, og det 
var en fordel, for han mistede den ene hun. Den anden har flere gange 
ruget, men endnu er der ikke noget opdrætsresultat - men det skal nok 
komme. Nu er den imidlertid bestemt, og Christensen kan glæde sig 
over at eje en så sjælden fugl som »Den store Punktamarant«. 

Albrecht-Møller. 


DOMMER ASPIRANTKURSUS 

Søndag den 18. september afsluttedes dommeraspirantkursuset, som 
7 søndage har været holdt Chr. Koids alle nr. 1, fordi der ikke meldte 
sig elever nok til at kunne bære en lokaleleje, og dertil, med de 9 ele¬ 
ver, som meldte sig og holdt ud til den bitre ende, var det muligt at 
lave det privat. Det var heller ikke noget minus, der var over 100 ud¬ 
stoppede tropefugle da Wm. Holm forelæste om tropefuglene og over 
90 papegøjer, der var ikke noget andet sted i landet dette kunne gøres. 
Walther Langberg havde både præparater af skindlagte fugle og leven¬ 
de eksemplarer med og Ryder Tønnesen mødte ligeledes to søndage 
med levende fugle. Børge Nielsen udlånte velvilligst en halv snes fugle 
til den afsluttende prøve, hvor alt var udstillet som på et almindeligt 
skue med 37 numre. 

Som de foregående dage gik eleverne op i deres opgaver »alle ni« - 
og resultatet blev helt godt, ingen havde ventet, at alle skulle løse 
opgaverne til 5, men alle er kommet pænt med og vi er forfængelige 
nok, vi der var med alle 7 dage, til at tro, at eleverne, som de udtrykte 
det, har lært en masse. Det var også meningen - og så er der bare alt 
for mange, som fortryder 

I næste nummer bringer vi mere om kursus'et og måske nogle bille¬ 
der samt det endelige resultat. Nu vil de, som har indsendt eller afle¬ 
veret spørgeskemaet, komme med ud at dømme som assistenter, og 
derfor blev skemaet lavet for at vi kunne få en tilkendegivelse af, om 
de ville med ud og om de havde bil m. v. Albrecht-Møller. 

HVAD ER RIGTIG STÆKNING? 

Det er ikke ganske få henvendelser, jeg har haft gennem tiderne, men 
især i den allerseneste tid, om stækning af fugle, og da især om pape¬ 
gøjer. 

Det er slet ikke få mennesker, som har været herude med deres fug¬ 
le, enten for at få dem stækket, eller blot for at få en instruktion. Når 
så folk kommer og viser hvordan visse mennesker, som skulle være 
klogere, har skamferet en fugl, så er det lige til at tude over. Ja, det 
er sket, at en af disse bødler har ødelagt fuglen, så det fremover er u- 
opretteligt. 

Derfor har jeg fundet, at spørgsmålet er så vigtigt, at det kræver en 
udførlig og indgående behandling, og det er altså det, jeg i det følgen¬ 
de vil forsøge een gang for alle give en oversigt over de forskellige 
måder hvorpå man hindrer en fugl i at bruge sin flyveevne på normal 
vis. Det piner mig at se en stækket fugl, jeg ville ikke selv stække nog¬ 
le af mine fugle, og den eneste fugl jeg har, som er stækket, er en Ara, 
som var lemlæstet da jeg købte den, den havde siddet i en zoologisk 
have, hvor jeg finder en stækning kan Være påkrævet. Da man ikke 
kan føre bog over, når en fjerstækket fugl har fældet så mange af sine 
svingfjer, at den har fået fuld flyveevne tilbage, kan man forstå, at 
man går til den voldsomme form for stækning, nemlig ganske simpelt 
at klippe hele yderste led af vingen bort, så den aldrig mere kan få 
håndsvingfjer på denne vinge. 

Dette indgreb skal imidlertid gøres af en dyrlæge, som er kendt med 
dyrenes anatomi, og ikke af enhver, som kan få fat i en rusten saks. 

I private hjem er det vel nærmest papegøjer, man stækker, og går 
disse dejlige fugle frit over kortere eller længere tid, kan det også være 
nødvendigt at hindre disse dyr i en større lidelse. Jeg har haft hen¬ 
vendelser, hvor en Alexanderparakit har fået knust begge fødder, da 
den var fløjet op på en dør, som vinden smækkede i; 2 gange er en 
undulat fløjet i en gryde med kogende madvarer; en amazone havde 
bidt en elektrisk ledning i en hængelampe over og fået forbrændt sin 
tunge - alt dette kunne været undgået, hvis fuglene var stækkede - og 
så må man overveje, hvad der er værst. 

Nu vil det vel nok være det mildeste at stække en af de større pape¬ 
gøjer, som klatrer mere end den flyver. Drejer det sig om en parakit, 
f. eks. en undulat, som er en af verdens bedste flyvere, så vil den lem¬ 
læstelse af disse fugle, der forvandler dem til en lille vraltende invali¬ 
deret skabning, nok være mere betænkeligt, og hvis det er et sådant 
individ, man ønsker i sin stue, var det nok bedre at anbefale en skild¬ 
padde. 

Vore medskabninger, fuglene, har vinger, og det er meningen, at de 
skal bruge disse til at flyve med, derfor er det, at jeg foretrækker en 
voliere frem for et bur, og jeg gør det også fremover, selv om en og 
anden, som er klogere end jeg, gør grin med det, og havde jeg plads, 
var alle mine papegøjer den største del af året i friluftsvoliere, men 

desværre er mine papegøjer så jaloux på hinanden, at jeg ikke må 
tale med de andre for slet ikke at tale om at kæle med dem. Da jeg 
prøvede at have en 6-7 stykker sammen i en vældig stor voliere, skam¬ 
bed de store amazoner hinanden, når jeg talte med dem - det gik altså 
ikke. 



Fuglens normale anvendelse af vingerne er altså til at flyve med, og 
vingerne virker som vist på hosstående tegning, fig 1, set fra højre til 
venstre. Når vingerne er udspilede og de trykker nedefter, lukker de 
enkelte fjer i forhold til luften som et hele, fordi fjerenes inderfane 
trykkes op mod nabofjerens skaft, derved modvirkes fuglens neddrift 
og samtidig vil vingen, som er fast fortil i vingebuen, men elastisk 
bagtil, presse fuglen fremad og fuglen stiger; derfor vil fuglen, når den 
begynder at løfte vingerne, være på det højeste. 

Når den derefter løfter vingerne, strømmer luften gennem de nedad- 
pressede underfaners åbninger, således som det er vist på den sidste 
halvdel af tegningerne i den nederste linie, og samtidig synker fuglen 
en kende. Yderligere foregår den opadgående bevægelse hurtigere end 
den nedadgående, således omtrent som forholdet mellem 2 til 3 og der 
bliver altså også her et overskud. 

Fjerene er jo en sindrig konstruktion, som mennesket aldrig har 
kunnet eftergøre, selv om vi har haft modellen i mange tusinde år. 
Den består af en pose, der vokser i en hudvold, den er forlænget i et 
skaft, på hvilke strålerne sidder lige over hinanden; i lige rækker på 
disse stråler sidder yderligere bi-stråler, som på den ene side er for¬ 
synede med kroge, med hvilke de griber om den overfor anbragte bi¬ 
stråle. Det som sker, hvis en fjer bliver stødt, er netop at bistrålernes 
kroge rives ud af strålerne - og det kan aldrig genoprettes, fjeren er 
ødelagt. 

Men vingerne kan også lægges op - de kan slås sammen og presses 
ind mod fuglens krop, så viser fuglen kun yderfanerne på de synlige 

Fig. 2 Vinge af Kings Parakit 

fjer, men en del fjer er helt dækket, således som det er vist på tegnin¬ 
gen fig. 2 (en vinge af en Kings-parakit), det er dette princip man be¬ 
nytter sig af ved den rigtige stækning. 

Men lad os se på de forskellige metoder man benytter for at berøve 
fuglen dens flyveevne. 

Først skal til skræk og advarsel omtales den ækle og utiltalende ku¬ 
pering, d. v. s. amputation af vingens yderste led, som omtalt foran, 
men det er nok bedst at se på de tegninger, der mere end ord viser 
hvor utiltalende disse metoder er, enten så hele leddet med knoglerne 
eller kun den del af hudvolden, som er fjerbærende, fjernes, det er de 
to skraverede områder på fig. 3. I begge tilfælde er der ingen mulighed 



for at fuglen nogensinde får håndsvingfjer på den vinge. Disse to me¬ 
toder, total og partiel amputation, må vi indtil videre på det skarpeste 
fraråde og fordømme. Dels er det synd for fuglen og dels ser den jo 
grusom ud. Vi kan alle hjælpe til at standse det uvæsen ved kun at 
give halv pris for en kuperet fugl, så hører det jo op af sig selv. 



Fig. 4 Brutal stækning 

Ved at se nærmere på fig. 4 kan man sikkert forestille sig hvor for¬ 
færdelig skæmmende det er med en sådan fugl, der er så brutalt 
skamferet. 

Nu koster den operation jo også penge, og jeg vil da ønske, at dyrlæ¬ 
ger landet over vil tage sig ordentligt betalt for det rakkerhverv, og 
derfor er man tyet til andre former som følgende - den mest brugte er 
den simpieste og grimmeste, fig. 5, den består i, at man bare klipper 
håndsvingfjerene af lige under dækfjerene, de allerfleste nyimporter 
lider af denne skavank. 



Fig. 5 Hård stækning 

Denne »hårde« stækning er billig - men skæmmende, og det kan 
tage op til et år før en fugl igen får sine håndsvingfjer, og sålænge 
skal den gå og vise sin mangel. Selv om jeg godt ved det vokser ud 
igen, så burde en sådan mishandlet fugl betinge en meget billigere pris, 
det er da forkert, at prisen kan være den samme for en fugl som er i 
orden, og en sådan defekt fugl, dertil kommer, at den jo kun har været 
her i landet under 1 år. 

En noget lempeligere måde at stække fugle på er som vist fig. 6 at 
fjerne hveranden fjer, og hvis man altså klipper fjeren af, så posen 
bliver i fjervolden, så virker den til fuglen fælder sine håndsvingfjer. 



Fig. 6 Lempelig stækning 

Ulempen ved denne »lempelige« stækning ligger deri, at når hveran¬ 
den fjer mangler, vil de tilbageværende fjer i hvilestilling og det er jo 
den stilling fuglen oftest indtager, når den er berøvet sin flyveevne, 
vise både yderfanen, der som regel er farvet og glansfuld og inderfa- 


nen, som er mat og trist, derved bliver hele vingen kedelig at skue, og 
det er jo ikke netop meningen med fugle, man har om sig. 

Så har vi tilbage kun een form, som vises i fig. 7, den har den øn¬ 
skede virkning, at den dårligt eller slet ikke kan bære fuglen og holdes 
vingen i hvilestilling, er det helt umuligt at se, at fuglen er stækket, 
hvis det da er gjort ordentligt. 

Hver fjer klippes som vist på fig. 7 hele den nederste del af inder- 
fanen, men husk endelig på, at der skal sidde fuld fjer i spidsen for at 



fjerene i forhold til hinanden kan komme på plads. Det går meget let 
at klippe denne fane af, når man starter lidt fra spidsen og klipper 
helt ind til fjerposens begyndelse. Når den vinge er i hvilestilling, kan 
ingen se, at fuglen er stækket. 



Fig. 8 Rigtig stækning 


De husker jo nok, at kun den ene vinge skal stækkes, ellers virker 
stækningen kun som nedsat flyveevne, og det var ikke meningen. 

Og hermed er spørgsmålet hvad er rigtig stækning besvaret og illu¬ 
streret. Albrecht-Møller . 





282 


KØNSBUNDNE ARVEEGENSKABER (fortsættelse) 

I Genetik IX omtaltes 3 kønsbundne arveegenskaber, der alle ved¬ 
rører melanin-farveme, men der findes også en kønsbundet arveegen¬ 
skab, som udelukkende vedrører liprocromfarveme, altså fed tf arverne 
i fuglenes fjer. 

Det er den såkaldte pastel-faktor, der har fået gen-symbolet P, eller 
rettere p, da den er recessivt bundet til X-Jtønskromosomet. 

Pastel er en / ar vestyrke-faktor; den påvirker farveintensiteten hos 
l i poc rom farverne på en sådan måde, at de af svækkes og får et sær¬ 
deles karakteristisk udseende, der i høj grad ligner kunstmalernes 
pastel farve toner. 

Betegnelsen pastel er derfor ret træffende valgt, men da den skyldes 
en mutation, som først blev bemærket hos en hollandsk kanarieopdræt- 
ters lysorange fugle, blev disse og dermed det, som vi nu kalder pastel, 
i Holland kaldt „elfenben". Denne betegnelse var heller ikke dårligt 
valgt for den lyse, svagt orange tonede farve, der fremkom ved den før¬ 
ste mutation, men da p-faktoren også virker på alle de øvrige fedt¬ 
farver gul, orange, rødorange, rosa, o. s. v. — både hos ensfarvede 
og mørkpigmenterede fugle og f. eks. hos skiferblå kanarier fremtræder 
som er meget ren blåtonet bundfarve, kan man her slet ikke tale 
om en „elfenbensfarve", men kan derimod udmærket bruge betegnel¬ 
sen pastclblå. 

Naturligvis ses pasteifaktorens virkning tydeligst hos ensfarvede fugle, 
hvor iagttagelsen af bundfarven ikke „sløres" eller forstyrres af mela- 
ninpigmenteringen, men pastelfaktoren giver i alle tilfælde hele fjer¬ 
dragten en gennemfarvning, som i alle fedtfarver når helt ud i hver 
eneste fjers kanter og spids. 

Hos traditionelt lyspigmenterede fugle har hver enkelt fjer normalt 
en lysere midte og hvidlige kanter, og navnlig er sving- og halefjer 
ofte hvidlige, men dette er ikke tilfældet hos pastel-fugle. De har 
hverken mørkere eller lysere pletter eller partier, men er ganske jævnt 
og ensartet farvede overalt i fjerdragten for bundfarvens vedkom¬ 
mende. 

Pastel-f arven er foreløbig den eneste sikkert kendte kønsbundne lipo - 
cromfarve, og for den gælder det samme, som for de kønsbundne 
melaninfarver: dens virkning er afhængig af andre geners tilstede¬ 
værelse på en sådan måde, at dersom blot ét af de nødvendige gener 
mangler, giver pastel-genet sig ikke synligt til kende hos den pågæl¬ 
dende fugl. 

Disse andre gener, som nødvendigvis må være til stede, er for det 
første: genet for karotinoid-optagelse, der har gen-symbolet K. En 
fugl, der mangler dette K-gen, kan ikke optage og forarbejde karotin 
i sin organisme, den kommer til at lide af mangel på A-vitamin, og 
den kan heller ikke danne fedtfarve i sine fjer. 

Det næste nødvendige gen er genet for fedtf ar ve-udvikling, der har 
gen-symbolet F. Genparret FF er faktisk en nødvendig betingelse for, 

at en fugl kan udvikle tilstrækkelig fedtfarve til at blive en gulgrunds¬ 
fugl; har den kun det heterozygotiske Ff genpar, kan den kun danne 
så meget fedtfarve, at den bliver en hvidgrundsfugl. Og dersom en 
fugl fra sine forældre arver det homozygofeiske recessive genpar ff, vir¬ 
ker dette som en letal-faktor - dødelighedsfaktor - og fuglefosteret dør 
i ægget. 

Endelig kræves tilstedeværelsen af mindst et af de to gener G eller R 
i dominant form for, at der kan fremkomme synlig virkning af pastel- 
genet P i fuglen. Genet G stammer fra den vilde kanariefugl og be¬ 
tegner dens gule fedtfarve og genet R stammer fra kapuzinersiskenen 
og betegner dens røde (orangerøde) fedtfarve, og et af disse gener, 
eller dem begge, må altså være til stede hos en pastel-fugl. 

Når fuglen har generne KFFG, er den en gulgrundsfugl; har den 
generne KFfG, er den en hvidgrundsfugl; har den generne KFfR, 
er den lysorange, og har den generne KFFR, er den orange, o. s. v. 

En kanarie kan dog også have både G- og R-generne samtidigt og 
dens bundfarve vil altså kunne variere fra meget lysorange (KFfggRR) 
til meget mørk orange (KFFGGRR) - det vi kalder rød - men som 
dog næppe forekommer endnu, idet denne farve da skulle være gan¬ 
ske overensstemmende med kapuzinerhannens kraftigste røde farve, 
når fuglen er i naturlig pragt. Bundfarven bliver naturligvis mørkere 
hos en fugl, jo flere fed tf arvegene r den. har i dobbelt portion (2 domi¬ 
nante) og har en orange fugl arveanlæg både for gul (G) og for 


Konsbunden nedarvning af melaninfarver. Sort - brun - faktor S. 



<S = han, 9 = hun, S = sort melanin, s = brun oelanin. 


(Skitser nr. 1-6) 

rød (R), bliver dens bundfarve dybere, mere mættet og mørkere 
orangerød, end dersom den kun har arveanlæg for rød-orange, men 
mangler G-generne. 

Lipocromfarve-generne K, F, G og R er ikke kønsbundne, men ned¬ 
arves frit og uafhængigt af hinanden. Som nævnt er tilstedeværelsen 
af mindst et af hver af dem i dominant form (dog kun enten G 
eller R) en absolut betingelse for, at det kønsbundne recessive p-gen 
kan virke synligt i en pastel-fugl. 

Melaninfarve-generne M, S og D er derimod alle kønsbundne og for 
at tydeliggøre, hvorledes de nedarves, vises i nedenstående skitser 
nr. 1 6 de eksisterende 6 forskellige muligheder for krydsning af fugle 
med sort og brun melanin i aftegningerne, uden hensyn til bund¬ 
farver. 

Således som vist i disse skitser nedarves alle kønsbundne arveegen¬ 
skaber, så skitserne også kan benyttes til konstatering af. hvorledes an¬ 
dre kønsbundne arveegenskabers arvegang forløber. Vil man f. eks. se 
agat- og isabelfarvernes nedarvning, ændrer man blot gensymbolerne 
SS, Ss og ss til henholdsvis DD, Dd og dd, idet D betegner agat og 
d betegner isabel. På samme måde kan man se nedarvning af albinisme; 
man anvender da gen-symbolet M for normal-farve og m for albino. 

Nu skal det dog stærkt fremhæves, at den kønsbundne nedarvning 
endnu langtfra er udforsket til bunds. Mange arveforhold er meget 
vanskelige at undersøge og undertiden griber så mange forskellige ting 
således ind i hinanden, at virkningerne næppe med vor nuværende 
viden kan konstateres med sikkerhed. Foranstående kønsbundne arve¬ 
lighedsforhold stemmer dog i så høj grad overens med de i praksis 
gjorte erfaringer og er beskrevet som resultater af et så uhyre stort 
antal krydsninger, at de næppe vil vise ændrede virkninger, undtagen 
ved eventuel fremkomst af nye mutationer. Avn. 


1. OPDRÆT AF MEKSIKANSK SPURVEPAPEGØJE 

For pus cyano py gi lis cyanopygius 
(Også kaldet Turkisrygget Spurvepapegøje) 

I foråret 1966 købte jeg et par Spurvepapegøjer hos en fugleven, 
som sagde det var Meksikanske Spurvepapegøjer, men jeg var lidt i 
tvivl, for der findes jo så mange arter og de er svære at se forskel på, 
men de var pæne stramme i fjerdragten, selv om hannen var klippet 
i halen og den ene vinge. Fuglene ser sådan ud: { 

Hannens størrelse er 13-15 cm. Farve lysegrøn på kroppens overside 
og hoved, undersiden mere bleg, bagryg, overgump turkisblå, under¬ 
vingens dækfjer og skuldre turkisblå og mørkeblå, næb lvsegråt, fød¬ 
derne lysegrå, øjet mørkebrunt. 

Hunnen lysegrøn, hoved grøn, panden gullig, intet blåt i fjerdragten. 

Da jeg fik dem hjem satte jeg dem i et lille bur i 3 uger, hvorefter 
ieg satte dem over i en kældervoliere der er i forbindelse med uden¬ 
dørsvoliere. Der gik nogle småfugle, men den er meget tæt beplantet. 
Der havde de ikke været i ret mange dage, før de begyndte at gnave i 
en mørnet træstub, så jeg regnede med at de ville igang med at yngle. 
De blev så flyttet ud i en udendørsvoliere 2,20 m lang, 1,80 m høj og 
0,90 m bred, hvor de fik lov at være alene. De fik en redekasse af un¬ 
dulatstørrelse, hvori jeg havde lagt trøsket træ, og der gik ikke mange 
dage før de var i kassen. 

Ved redekontrol d. 22. juni var der lagt 1 æg, og den 30/6 var der 
5 æg. I den tid de rugede så jeg ikke meget til hunnen. Den 15/7 kik¬ 
kede jeg så i reden igen og der var da 2 unger, den 18/7 4 unger (det 
femte æg var ikke befrugtet). Den 30/7 ringmærkede jeg ungerne med 
D. F. ringe. Den første tid efter at ungerne var udruget, opholdt hun¬ 
nen sig i kassen, hvor den blev madet af hannen og selv ved redekon¬ 
trol forblev den i kasse. 

Ca. 15 dage gamle begyndte de at få fjer og man kunne tydeligt se 
at det var tre hanner og en hun. Da ungerne havde de blå fjer på vin¬ 
gerne at det var tre hanner og en hun, da hanungeme havde de blå 
fjer på vingerne. Den 13/8 fløj hunungen af kassen, og 14/8 var unge 
nr. 2 ude, og den 16/8 de to sidste. 

Som foder fik de tørt frø som består af gul, hvid og japan hirse, ka- 
nariefrø og lidt hamp. Men det var meget lidt de tog. Derimod tog de 
meget solsikkefrø, såvel spiret som tørt. Det de var allermest glade 
for, var grønt, så de fik mælkebøtte, fuglegræs, stolt henrik og byn¬ 
kefrø, men det var især stolt henrik de foretrak. 

Jeg forsøgte også at give dem figner, men det ville de slet ikke røre, 
og det syntes jeg var mærkeligt, da andre fuglefolk bruger en mæng¬ 
de figener til deres spurvepapegøjer. 

Den 10/9 så jeg i reden igen og der var lagt et æg, men da jeg syn¬ 
tes at det var for sent på året, og det var også begyndt at blive koldt 
om natten, besluttede jeg at tage dem ind i min fuglekælder, og der 
satte jeg de gamle fugle i et stort bur og ungerne i en voliere. Men da 
jeg skulle fodre ungerne, slap en af hanungerne ud i kælderen og fløj 
hen i vinduet og slog sig ihjel 

Jeg tog den så med til mødet den 13/9 og viste Albrecht-Møller den 
og han fastslog at det var den mexikanske spurvepapegøje. Så det var 
altså rigtigt hvad der blev sagt, da jeg købte dem. Til slut vil jeg lige 
bemærke at ungerne ligner de gamle fugle - så det er ikke rigtigt at 
unge hanner ligner gamle hunner. 

Opdrættet er kontrolleret af Helge Christensen og Howard Madsen. 


Kjeld Christensen . 

GENERALFORSAMLING 

FORENINGEN FOR FUGLEVENNER 

afholder 

ordinær generalforsamling 
tirsdag den 8. november 1966 kl. 20 

SCT. ANDREASORDEIMENS SELSKABSLOKALER 
FREDERIKSBERG ALLÉ 11 

A 

Dagsorden: ■ 

1. Valg af dirigent. 

2. Beretning. 

3. Regnskab. ^ 

4. Forslag. 

5. Valg af bestyrelse 
afgår: 1 Albrecht-Møller 

: 2 F. Overgaard 

valg af bestyrelses suppleanter 
afgår: 1 Børge Nielsen 
: 2 Ketzler Hansen 
: 3 William Holm 
valg af revisor 
afgår: N. A. Krone 
valg af revisorsuppleant 
afgår Villy Hansen 

6. Eventuelt 

Bestyrelsen . 

Stemmeberettiget er enhver som har været medlem af foreningen i 
mindst 3 måneder og som har betalt kontingent for 1966/67. 



VEDRØRENDE DVÆRGPAPEGØJER OG 
SPURVEPAPEGØJER 

Da jeg efterhånden har set en del kedelige krydsninger, både af 1 

Agapomis- og Forpusarteme, og da det snart er så at sige umuligt 
at regne med import af vildtfangede fugle af de forskellige arter, vil 
jeg gerne slå til lyd for, at fuglevenner, som helt eller delvis arbejder 
med nogle af disse arter, vil være med, måske ikke direkte i en special¬ 
klub, så dog i et snævert samarbejde om forædling, renavling, ud¬ 
veksling af erfaringer og avlsmaterialer samt opstilling af standards 
for de forskellige arter, inden det er for sent. 

Vi kan jo regne med, at visse arter om 20-30 år, f. eks. Agapornis 
Personata vil være lige så almindelig udbredt og i så mange farve- 
varieteter, som undulater er i dag. Derfor mener jeg, at det er nu, 
vi skal gøre noget for at bevare de gode fugle fremover, som endnu 
findes mange steder. 

Mon ikke hr. Aage V. Nielsen, som jeg ved, besidder en meget 
stor erfaring i netop disse fugle, også vil være positivt indstillet 
overfor denne tanke og være med til at gå ind for dette. 

Nu er bolden givet op, og jeg håber, at en masse vil give deres 
mening til kende i dette blad, både for og imod. 

John Jacobsen , Horreby pr. Nykøbing F. 

FORENINGEN FOR FUGLEVENNER 

»LANDSFORENINGEN« 

Formand- Albrccht-Moller, Christen Koids allé I, Kastrup, tlf. 50 03 78. 
Næstformand Jørgen Ulrichsfcldt, Beatevej 23, Valby, tlf. VA 7743. 

Kasserer: Helge Christensen, Dalgaardspurken 12, Lynge, tlf. Lynge 371. 
Sekretær Aage V. Nielsen, Thorupgaardallc 32, Vanløse, tlf. 71 61 40. 
Forretningsfører. Flemming Overgaard, KrudtAmsvej 72, Dragør, tlf. 53 11 53. 
Bisidder. Fru Gurli Nielsen, Thorupgaardallé 32, Vanløse, tllf. 71 61 40. 
Bisidder: Ove J. Mikkelstrup, Ærtemarken 63 Søborg, tlf. SØ 8862. 

Postgiro 1385 

NÆSTE MØDE tirsdag den IL oktober 1966 kl. 20 i Set. Andreas- 
ordenens selskabslokaler, Frederiksberg allé 11. 

Emne: Mogens Petersen, Kolibrier. 

SIDSTE MØDE tirsdag den 13, september åbnedes af formanden, 
der meddelte, at der i den sidste tid havde været afholdt et dommer- 
aspirant-kursus med 9 deltagere, der alle havde været meget flittige, 
og vi håber, at de har fået noget ud af det, som vi har gjort for at 
prøve at bibringe dem nogle af vore erfaringer. På søndag sluttes der 
af med en prøve for at konstatere, hvor meget de har fået ud af del¬ 
tagelsen, og endelig er det meningen, at aspiranterne tages med ud 
på de kommende udstillinger her i efteråret. Endvidere oplyste for¬ 
manden, at hjemmekonkurrencens dommere nu er udtaget, og så 
snart vi er færdige med dommeraspirant-kurset, begynder denne 
hjemmebedømmelse. 

Endelig oplæste A.-M. et fra hr. Poul Frandsen , Brønshøjvej 80 } 
modtaget brev med en efterlysning af en den 11. september bortfløjet 
Stan/ey-parakit. Hvis nogen skulle høre eller se noget til en sådan 
fugl, bedes de advisere hr. Frandsen (telefon 71 79 25). Stor dueør 
gives. 

Derefter fik aftenens foredragsholder, A. Bjørn, Næstved, ordet for 
at tale om „private oplevelser i tropiske urskove". Foredragsholderen 
begyndte med at fortælle, hvorledes hele den lange rejse var kommet i 
stand, om turen fra København til Finland med dens genvordigheder. 

videre derfra over Atlanten i storm med maskinskade, uorden i tele¬ 
grafen, rødt lys i masten, og hvorledes de så ved egen energisk indsats 
fik maskineriet i gang igen og nåede Amerika. A. B. gav os her en 
redegørelse for „Frihedsgudinden 4 ^ tilblivelse, fortalte om oplevelser i 
New York, rejsen videre sydpå, en udredning om Panamakanalens byg¬ 
ning, om slanger i Columbia og Brasilien og om ildfluens interessante 
lysorganer m. m. Nævnte at der fandtes 475 arter kolibrier i størrelser 
fra en stor svale til en humlebi, at urskovenes larmende inferno be¬ 
sørges af de spraglede papegøjer og de mange forskellige aber. Vi fik 
også en historie om, hvorledes man fanger en abe, uden at gøre den 
fortræd. Man stiller nogle flasker op med en hals netop stor nok til, 
at en abehånd kan komme ned, fylder nødder i flaskerne og fjerner sig. 
Snart myldrer aberne til, stikker en hånd ned for at tage en håndfuld 
nødder, hvorpå man kommer frem af sit skjul og kan gå Uge hen 
og tage aben, som under ingen omstændigheder vil give slip på sin 
håndfuld nødder og derfor ikke kan få hånden op af flasken. Fore¬ 
dragsholderen fortalte videre om de store strudsefarme, om forskellen 
på krokodiller og alligatorer, slangefarme i San tos til brug for udvin¬ 
ding af serum mod slangebid, om Texas-klapperslanger, der malkede 
køerne, om muldyret, der ses meget i troperne, om Amazone-indianernes 
klapjagter med specielt konstruerede spyd, hvoraf der forevistes en 
miniature-udgave og om, hvilke foranstaltninger og medikamenter, der 
må tages i brug, når man bliver bidt af en giftslange, samt mange 
andre morsomme og interessante ting. Desværre nåede foredragsholde¬ 
ren, som han selv udtrykte det, grundet på nogle uvelkomne afbrydel¬ 
ser slet »ikke ind i skoven*, hvor det for fuglefolk mest interessante 
foregår, så afbrydelserne spolerede faktisk det, som de fleste møde¬ 
deltagere ville have været mest glade for at høre mere om. 

Aftenen sluttede, efter formandens tak til foredragsholderen og for¬ 
samlingens bifald, på sædvanlig vis med bancospil, købs- og salgsbogen 
og spørgekassen. gavn. 


FORENINGEN FOR FUGLEVENNER, Sydvestjylland 

Foreningen havde arrangeret fugletur til Århus-Viborg søndag den 
28. august 1966. 

Turen startede fra Esbjerg Grøntorv kl. 07,00, og de 23 frem¬ 
mødte medlemmer fordelte sig hurtigt i de seks privatbiler, som var 
stillet til rådighed for foreningen. 

Første mål var hr. Ben tzen, Høming, hvor vi skulle møde Århus¬ 
foreningens kontaktmand, hr. Elgaard, der så skulle vise os storbyens 
største og fineste fuglehold. Men her fik vi den største og heldigvis 
den eneste skuffelse på turen. Vi fik at vide uden for hr. Ben tzens 
ejendom =af hr. Elgaard, at vi var uønskede, og vi måtte skuffet vende 
bilerne og fortsætte videre til Århus. 

Her besøgte vi først hr. Sigurd Christensen, hvor vi blev vel mod- 

taget med et lille velkomstforedrag og blev senere vist rundt mellem 
mange spændende fugle. Turen fortsatte ud til kanarieeksperten, hr. 
Brock-Lips, hvor det hurtigt gik op for medlemmerne, at fru Brock- 
Lips, som så udmærket supplerede sin mands foredrag, også var en 
virkelig kender af denne smukke lille fugl. Vi fortsatte videre til Houl- 
berg, hvor vi blev gæstfrit modtaget med en forfriskning, som vi nød 
i turens smukkeste og mest velplejede have, i hvilken der var anbragt 
burarrangementer med store og små parakitter, så det hele virkede som 
en enhed. Derefter gik turen til foreningens første foredragsholder, hr. 
Erik Christensen, som viste rundt blandt sine mange sjældne fugle, 
af hvilke han kunne vise flere fine opdræt. Hr. Erik Christensen blev 
livligt kommenteret af sin snakkelystne Beo.. 

Vi kørte derefter over Mullerup Kro, hvor den medbragte mad blev 
indtaget, og kl. 15,00 mødtes vi med Viborgs kendte fuglemand, hr*. 
Aage Madsen, som viste os nogle af Viborgs smukkeste fuglehold. 
Men det bedste gemte Aage Madsen til sidst, nemlig sit eget. Det var 
et betagende syn, der mødte os midt i en 5-6 tønder land stor skov; 
her havde Aage Madsen anbragt sine store volierer omkring sin bolig. 
Der var alt lige fra Zebrafinker til Prinsesseparakitter, en virkelig op¬ 
levelse. For ikke at glemme den samling af udstoppede fugle, Aage 
Madsen fremviste, hvortil hans kone bemærkede, at det havde været 
bedre, hvis de endnu havde siddet ude i voliere og gjort gavn. 

Turens sidste station var Niels Bukkes Kro i Dollerup Bakker, hvor 
man indtog aftensmaden under livlig fuglediskussion. 

Herefter skiltes man efter en anstrengende, men god og vellykket 
fugledag. 

Endnu en tak til Aarhus- og Viborg-foreningens fuglefolk for deres 
gæstfrihed og den store fugleoplevelse, de gav os F. F. F., Sydvest¬ 
jylland. B. M. Andersen. 


D. U. K. 

D. U. K.s møde hos klubbens kasserer, O. H. Gade, blev en rigtig 
undulataften. Mødedeltagerne havde den glæde, at klubbens næst¬ 
formand K. H. Nielsen fra Holstebro havde lejlighed til at deltage, til 
gengæld måtte D. U. K.’s formand, Walther Langberg, melde afbud 
på grund af sygdom, i hans fravær bød aftenens vært, O. H. Gade, 
velkommen med en speciel velkomst til K. H. Nielsen. 

Tolv medlemmer deltog i mødet, og af forskellige emner, der blev 
drøftet, kan blandt andet nævnes at K. H. Nielsen fortalte om undulat¬ 
hold i Jylland, sit eget opdræt, udstillingsforberedelser - især den 
vigtige kondition - og flere andre ting vedrørende vor fælles interes¬ 
sante hobby. Efter K. H. Nielsens livlige indlæg drøftedes nærmere 
enkeltheder, hvoraf navnlig sammenparring af undulaterne blev flittigt 
diskuteret. O. H. Gade kom ind på udviklingen i vor sport, hvor kra- 

vene stedse skærpes, navnlig i England kræves der større og kraftigere 
fugle, med bredere og dybere masker, større hoveder og om muligt 
endnu større spots. 

Aftenens overraskelse var O. H. Gade også vært for. Han havde 
sat sig i forbindelse med en engelsk opdrætter, der havde foto som 
ekstra hobby, og fra ham fremtrylledes 20 gode farvelysbilleder af for¬ 
skellige vinderfugle fra de mest anerkendte udstillinger i England gen¬ 
nem de senere år. Det var en fryd for øjet at se undulater, der var i 
besiddelse af netop de egenskaber, der skal til for både at vinde en 
udstilling og for at opbygge en god stamme. Der var dejlige kraftige 
fugle, og især to havde meget smukke baghoveder, noget af en man¬ 
gelvare på adskillige udstillinger. Disse lysbilleder var et populært ind- 
slag, og billederne viste da også den høje kvalitet på udstillingsundu- 
lateme i England. Til slut hentede O. H. Gade tre af sine bedste , 

undulater ind fra fuglehuset, og da de præsenterede sig fint i udstil¬ 
lingsburene, var der et godt sammenligningsgrundlag med det friske 
indtryk fra lysbilledeme. Der blev drøftet længe over de tre dejlige 
fugle, men det endelige resultat blev overladt til dommeren på klub- i 

bens kommende kåringsskue, og dermed sluttedes en udbytterig undu¬ 
lataften på Krogestykket. 

En dejlig mild augustaften samledes D. U. K.’s medlemmer til møde 
hos T. W. Stapf i Gentofte. Mødet blev åbnet af D. U. K.’s formand, 

Walther Langberg, der takkede Stapf, for at vi endnu engang måtte 
benytte hans gæstfrie hjem til undulatmøde. En særlig velkomst blev 
vort medlem fra Nysted, Børge Stenstrup, til del. Det glæder altid de 
københavnske medlemmer, når vore venner fra provinsen benytter en 
eventuel tur til København, til at deltage i klubbens møder. 

Inden mørket sænkede sig, havde medlemmerne lejlighed til at se 
Stapf s volierer, der netop er blevet udvidet, så de nu omfatter to store 
flyvebure, til henholdsvis hanner og hunner. Voliererne er ganske dej¬ 
lige, bygget som de er ved hjælp af minknet og glasfiberplader - et 
smukt indslag i den gamle have. 

Dette møde blev benyttet til at vælge klubbens udstillingsudvalg til 
det kommende kåringsskue. Bestyrelsen foreslog Bent Fl. Andersen 
som udstillingsformand med T. W. Stapf og John Weyen som med¬ 
hjælpere, dette blev bifaldet af alle de fremmødte, og da de tre herrer 
alle var beredte til at give klubben et lille nap, blev forslaget vedtaget. 

Aftenens 9tore emne var opdræt af den violblå undulat. Denne 
særdeles smukke varietet, som mange har ment er vanskelig at få stør¬ 
relse på, synes at være ved at genvinde noget af sin tabte popularitet. 

Vor formand, Walther Langberg, fortalte længe og interessant om sine 4 

seneste erfaringer med opdræt af viol, vi fik blandt andet at vide, at 
det var lykkedes ham at få endog særdeles fin størrelse kombineret 
med den dejligste violblå farve, på sine unger fra 1965 og 1966. Dem 
glæder vi os til at se. Steen Lind. 

D. K. K. 

Vi indleder vintersæsonen med møde førstkommende mandag den 
5. september kl. 20 prc. i Sprogklubbens lokaler, Rømersgade 23 st. 
Møderne afholdes som sædvanlig den første mandag i hver måned. 

Mandag den 3. oktober 1966 

- 7. november 1966 generalforsaml., dagsorden ifl. lovene. 

- - 5. december 1966 

- - 2. januar 1967 

- - 6. februar 1967 

- 6. marts 1967 

- 4. marts 1967 

- - 1. maj 1967. 

Kåringsskuet afholdes den 25.-27. nov KFUM i Valby, GI. Jem- 
banevej 25. Nærmere meddelelse udsendes senere. 

Vel mødt til møderne! Bestyrelsen. 


* 


SAMARBEJDET mellem danske fuglevenner 

Det er os en glæde at kunne meddele, at vi atter har fået tilslut¬ 
ning fra en ny forening, nemlig STUEKULTURFORENINGEN 
FOR FREDERIKSHAVN OG OMEGN, og vi byder herved for¬ 
eningens bestyrelse og alle dens medlemmer hjerteligt velkommen 
blandt de samarbejdende foreninger. 

Fra flere foreninger, som endnu ikke har tilsluttet sig, har vi mod¬ 
taget anmodning om bekendtgørelse af deres udstillinger. Vi imødeser 
gerne sådanne ønsker, da mange tilsluttede foreningers medlemmer, 
som bor i nærheden, sikkert gerne vil besøge disse udstillinger. For¬ 
håbentlig kommer vi også derved i bedre forbindelse med Stuekultur- 
foreningerne i Odense, Nykøbing F., Rønne og Silkeborg, hvis med¬ 
lemmer formentlig også vil være interesserede i en nærmere kontakt 
med SAMARBEJDET. 

MØDELISTEN for oktober måned 1966. 

Dato, by, forening, arrangement, mødested, ugedag, klokkeslet og 
evt. program: 

3. KØBENHAVN 

K. K. K. (Kanarieklubben), møde, Sprogforeningen, Rømersgade 
23 st., K., mandag kl. 20. 

3. KØBENHAVN 

SELSKABET FOR STUEKULTURER, møde, Vanløse Kulturgård, 
mandag kl. 19,45. 

5. ASSENS 

FORENINGEN FOR STUEKULTUR, møde, Marcussens hotel, 
Strandgade, onsdag kl. 20. 

6. HELSINGØR 

HELSINGØR FUGLEVENNER, møde, hotel „Færgegården“, Sten¬ 
gade 77, torsdag, kl. 19,30. 

6. ROSKILDE 

ROSKILDE OG OMEGNS FUGLEFORENING, møde, restaurant 
„Kongsgården“, Skomagergade 4, torsdag kl. 19,30. 

7. FREDERIKSSUND 

STUEKULTURFORENINGEN AF 1960, møde, Ungdomshuset, 
stort Ilæskespil, Hotel Isefjord, fredag kl. 20 ,s . 

10. GLOSTRUP 

FUGLEVENNEN GLOSTRUP, møde, KFUK og M, Stationsvej 14, 
mandag kl. 20. 

11. KØBENHAVN 

FORENINGEN FOR FUGLEVENNER, møde, Set. Andreas Orde¬ 
nens selskabslokaler, Frederiksberg allé, 11, F., tirsdag kl. 20. 

12. FREDERIKSHAVN 

STUEKULTURFORENINGEN FOR FREDERIKSHAVN OG 
OMEGN, møde Bechs Hotel, onsdag kl. 20. Taler: G. Winkel. 

13. HOLBÆK 

HOLBÆK OG OMEGNS FUGLEFORENING, møde, hotel „Ise- 
fjord“, torsdag kl. 19,30. 

13. KØBENHAVN 

SELSKABET FOR STUEKULTURER, møde, Odd-Fellow Palæet, 
mindre sal, torsdag kl. 19,45. 

18. SØBORG 

SØBORG STUEKULTURFORENING, møde, Egegårdsskolen, 
Ræveholmen 1, tirsdag, kl. 19,30. 

20. KØBENHAVN 

D. U. K. (Undulatklubben), generalforsamling hos Gregers Hæg, 
Kongedalen 8, Virum. Dagsorden iflg. lovene. 

24. KØBENHAVN 

SELSKABET FOR STUEKULTURER, møde, Vanløse Kulturgård, 
mandag kl. 19,45. 

FASTLAGTE UDSTILLINGER: 


Oktober måned: 

7.- 9.: 

Malmo 

8.- 9.: 

Assens 

14.-16.: 

Helsingør 

14.-16.: 

Odense Stuekultur 

15.-16.: 

Holbæk 

21.-23.: 

Esbjerg 

21.-23.: 

Frederikssund 

21.-23.: 

Køge 

21.-23. 

Nykøbing F. - Stuekultur 

21.-23. 

Silkeborg 

22.-23. 

Rønne, Bornholm 

22.-23. 

Svendborg 

28.-30. 

Næstved 

28.-30. 

Goteborg 

November måned: 

4.- 6. 

Ringsted 

5.- 6. 

Glostrup 

11.-13. 

Roskilde 

12.-13. 

Skive 

18.-20. 

Landskrona 

19.-20. 

Middelfart - Jysk-Fynsk Farve- og Race- 
Kanarie F 

25.-27 . 

; Nykøbing F. „FUGLEVENNEN“ 

25,-27.: 

Valby, Specialklubbemes landskåringsskue. 

Hu9k venligst at 

sende Deres forenings mødemeddelelser inden den 

). i måneden til 

Arbejdsudvalget. 



MEDLEMMERS KØB 
SALG OG BYTTE 


Annoncer må skriftligt, senest den 15. i 
måneden være redaktionen i hænde, Chri¬ 
sten Koids allé 1. Annoncerne er gratis, 
men kun for medlemmer, antal af dyr må 
altid anføres af erhvervsmæssige grunde 


Sælges: Rødhovedet og gulhovedet gouldsamadiner, eget opdræt. 
Jørgen v. Mullen, Ndr. Frihavnsgade 21 1 , København 0., tlf. Øbro 9162 
bedst efter kl. 19. 

Efterlysning: Stanleyparakit, ungfugl. Bortfløjet d. 11.-9.-66. Stor dueør. 
Poul Frandsen , Brønshøjvej 80, Brh., tlf. 71 79 25. 

Sælges: Kin. dværgvagtler (1966) naturudrugede, haner kr. 10, høner 
kr. 30, 1,1 sølvfarv. diamantduer+l unge kr. 300, Rosella (1966) kr. 175 
pr. stk., 1,1 purpurkronfinker kr. 100. 

Købes: 1,1 turkis-parakitter, kun artsrene ungfugle har interesse. 

B. Rasmussen, Dalvænget 4, Helsingør, tlf. (03) 2136 80. 

Sælges: 5,5 zebrafinker samlet kr. 60, 4,4 spidshalede bæltefinker, 2,2 
auroraastrilder, 0,3 sangparakitter eller byttes med 0,1 rosella eller 1,0 
sangparakit. 

Lauritz Petersen, Konsul Jensensgade 9, Horsens. 

Sælges: 2,4 sorthovedet dværgpapegøjer 1966, 1,1 diamantduer samt en 
tam, talende gulpandet amazonpapegøje. 

Kaj Wohlert, Fjordgade 8, Horsens, tlf. 24798. 

Købes: 2,0 sorthovedet dværgpapegøjer, 0,1 rosenhovedet do., 0,1 kana- 
rievinget parakit. 

Verner Nielsen, Vesterbrogade 120, Gilleleje. 

Sælges: Rosenhovedet dværgpapegøjer 1966, 4,7 sangparakitter 1966, 
meget, meget fint yngleresultat de sidste 4 år kan bevises. 

Malcolm Hansen, Bøndergaardene 23, Haderslev, tlf. 21888, bedst efter 

kl. 18. 

Sælges: Grundet pladsmangel 3,3 bourksparakitter, 1,1 nymfeparakitter, 
1,1 sangparakitter, alle ynglepar. 1,1 kinesisk nattergale (garanteret 
par), 15 kanariefugle (ungdyr). 

Busk Rasmussen, Randers, tlf. (064) 21394. 

Sælges: 1,1 gråhovedet dværgpapegøjer (1965), 1,2 rødhovedet dværgpa¬ 
pegøjer, 1,1 rosenhovedet do. og 1,2 sorthovedet do. (1966), 1,1 diamant¬ 
finker (unger novbr. 1965). 

B. M. Andersen, Vestervænget 1, Varde, tlf. (052) 21687. 

Købes: Klerkefinker, helst parvis, men også gerne enligtsiddende (even¬ 
tuelt bytte). 

Holbæk, GE 8564. 

Sælges: Splendid græsparakitter, ungdyr 1966, ubeslægtet pr. par kr. 
1200, i bytte tages gerne Elegant, rødvinget (også ungdyr), mangefarvet 
parakit og barrabands-hunner. 

G. Kammann, Røjumvej 80, Sønderborg. 

Sælges: 9,2 kinesiske dværgvagtler, haner kr. 6, høner kr. 30, 2,6 japan¬ 
ske vagtler, haner kr. 10, høner kr. 30, 6,2 guldfasaner 1966, haner kr. 
12, høner kr. 25, 3,0 senegalduer a kr. 15. 

Købes: 1,1 nepalfasaner, 2,2 røde kanarier. 

Chr. Sandvej, Brønd Holm pr. Nordborg, tlf. (044 ) 51680. 

Sælges?: 1,1 pragtrosella, 3 stk. do., unger fra 1966, 1,1 rødhovedet pa- 
rakitter (Conurer), 1,1 nymfeparakitter. 

Kaj Sewohl, Marievej 45, Skovlunde, tlf. 94 49 93. 

Sælges: El-rugemaskine, 100 ægs »Amerika« (Thisted), eller byttes med 
1,1 roseila. 

Reinhardt Petersen, Præstøvej 156, Næstved, tlf. (03) 72 50 20. 

Sælges: 2,2 Splendid græsparakitter, ungfugle fra maj måned, 0,1 grøn 
dråbeastrild, 1,1 maskebæltefinker, 2,0 lille kubafinker, 2,1 spidshalet 
bæltefinker, alle fra frilufts voliere. 

Viggo Jensen, Stavis vej 3, Næsby, Fyn. 

Sælges eller byttes: 2,1 sorthovedet dværgpapegøjer kr. 50 pr. stk., 0,2 
sangparakitter kr. 85 pr. stk. eller den ene byttes med 1,0, 1,1 Amherst- 
fasaner kr. 100, i bytte kan tages 1,1 gråhovedet dværgpapegøjer, 1,1 
Gouldsamadiner, alle breve med svarporto besvares. 

Carl Møller, Helsingevej 26, Gørlev, Sjælland. 

Sælges: 10 stk. spidshalet bæltefinker 1966. 3,0 sivastrilder. 

Bent Nielsen, Bogø By, Bogø. 

Sælges: 1,1 Splendid græsparakitter, kan byttes med rødhovedet pape- 
gøjeamadiner, ringas trilder eller ceresastrilder. 

Aage Madsen, Skovbo, Viborg. 

Sælges eller byttes: 1,0 bourksparakit (1965) kr. 100, 1,1 rødhovedet 
dværgpapegøjer kr. *70, 1,0 spurvedue kr. 25, eventuelt byttes med 0,1 
sangparakit og 1,0 praglrosella (1965). 

Sv. A. Wittrup, Tunøvej 3, Frederikshavn. 

Sælges: 1,0 turkisparakit, 1,1 kinesisk dværgvagtler. 

Poul-Erik Urth, Nørregade 3, Esbjerg. 

Sælges: 0,2 turkisparakitter fra 1966 (sendes ikke). 

Erling Petersen, GI. Kongevej 180 F 1 , Valby. 

Købes: 1,0 lille Alexanddrparakit (koralrødt næb), kun en stor kraftig 
fugl helst fra friluftsvohere har interesse. 

F. Overgaard Krudttaarnsvej 72, Dragør, tlf. 53 11 53. 

Sælges: 3,0 sangparakitter fra 1966, den ene kan byttes med 0,1. 

Købes: 1,0 lVi-årig pennansparakit. 

Carl F. Skaf te, »Kildebo«, Sorø, tlf. (03 ) 63 03 96. 

Købes: 0,1 eventuelt 0,2 gråhovedet dværgpapegøjer, 1,1 Nyazza dværg¬ 
papegøjer (Agapomis lilianae), eventuelt med gul arvelighed. 

John Jacobsen, Horreby pr. Nykøbing F. 

Sælges: 13 rødhovedet papegøjeamadiner. 

N . K. Nielsen, Dalgasvej 33, Holstebro, tlf. (074) 22080 mel. 7-9 og 18-19. 

Sælges: 1,0 splendid parakit fra 1966 (endnu ikke udfarvet). Eventuelt 
byttes med andre parakitter eller lorier. 

Behr. Bonnichsen, Vesterbakke 12, Broager, tlf. (044) 41363. 

Kobes: 1,0 Adelaideparakit, med fast fo tring från 1964-66. 

Saljés: 1,1 Elegantparakit, fast fotring - 66. En blå rosella, fast fotring 

66 . 

Bertil Magnuson, Solslått, Kvidinge, Sverige. 

Sælges: 5,0 orange-kanarier, 1,0 mosambik-sisken. 

Jan Hansen, »Storkegården«, Kværkeby, tlf. 105. 

Sælges: 1,1 trefarvet papegøjeamadiner 175 kr., 1,1 løggrøn papegøje- 
amadine 100 kr., 1,1 korthalet bæltefinker 175 kr., 3,3 spidshalet bælte¬ 
finker pr. stk. 45 kr., 1,1 Auroraastrild 45 kr., 1,1 blåhovedet sommer¬ 
fuglefinker 45 kr., 1,1 grå astrild 10 kr., 1,1 guldbrystet astrild 20 kr., 
kinesiske vagtler 2,2 90 kr., 1,0 sangparakit, unge fra i år. 

Byttes med ovenstående: 1,1 splendid græsparakitter. Evt. andre para¬ 
kitter. Sorthovedet dværgpapegøjer. 

Finn Pedersen , Parkvej 10, Højbjerg, tlf. (061) 71072. 

Købes: 0,1 blå rosella, 2-3 år avlsdygtig, kan evt. byttes med blå han. 
0,2 korthalede bæltefinker, 0,1 turkis, i bytte kan evt. gives fine bourks- 
parakitter. 

K. Nielsen, Dalvangen 39, Brh., Bella 9430. 


ET BILLIGT LEKSIKON 

får De nvis De lader 

STUEFUGLENE 

intWinae. 

Vi indbinder dem i ægte Niger med guldtryk på ryggen for 
kun kr. 18,50 pr. årgang, ældre årg. kr. 19,00. 
Endvidere kan vi levere kassetter til at opbevare de løse 
blade i for kun kr. 6,75 pr. stk. Alle priser uden oms. 

(Vi har overtaget indbindingen efter Lindys Bogbinderi.) 
Med venlig hilsen 

CENTRUM 

BOGBINDERI & PAPIRVARER 
Frejasvej 10 . Kolding 
Tlf. (055) 23 351) 



NU Fuglebade - i 2 størrelser 


Model „Mini" til mindre volierer. 

Kan betjenes med een hånd. 

Mål: 25 x 35 cm 
Vanddybde- 0*40 mm 
Rumindhold: 3 I. kr. 14,00 

Om fuglebadene opfylder alle 
krav? 

Vi sender omgående overalt pr 

efterkrav 

Fås kun i 


Model „Grand** til større volierer 

Mål: 40 60 cm 

Vanddybde: 0-40 mm. 
Rumindhold: 4 I. kr. 24,00 


Kendte fuglefolk siger: 

„Det er simpelthen de bedste, 
oer nogensinde er fremstillet** 

Et fuglebad er også en god 

GAVEIDE! 


Søllested Isenkram 

N P Christensen, tlf. 131 

Solfested 


BROHOLMS DYREHANDEL 

Saltværksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Kob, salg. bytte. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter tisk. 

Venlig hilsen 

BROHOLM 



?c)orodo^ 

ST0REGADE.60 
HADERSLEV. TLF 25560 



Stort udvalg i 
TROPISKE FUGLE 
og FISK 

Skriv eller ring — 
vi sender overalt 












Cceg mærke til os! 

Vi findes ailesammen 
blandt mange andre 
arter af fugle i 

UMBERTO’S FUGLEHUS 
HOWITZVEJ 74 - FASAN 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 40339 
Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugl« 

Forskellige traner, prydgæs og 
prydænder 

røde flamingo, sorte svaner m. m. 


Prisliste sendes kun til dyrehandlere der har butik og borgerskab. 

Købes: Undulater, kanariefugle, zebra- og mågefinker. 


BRDR. LUTZHØFT's EFTF. — Rinqstedgade 6-8 - Roskilde 

Tlf. (03) 35 32 07- 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding. 

Papegøjeblanding ... 

Paraki tblanding. 

Turteldueblanding... 

Vagtelblanding. 

Vildfugleblanding... 

Canariefrø. 

Hampefrø. 

Solsikke, stribet. 

Solsikke, sori. 

Solsikke, mixed. 

Valmuefrø, blåt. 


.. pr. 


1,70 

Hirse, gul. 

.. pr. kg 1,05 

1,60 

Hirse, hvid. 

. - 

1,50 

1,50 

Hirse, rød. 

- 

1,60 

3,30 

Hirse, senegal. 

.. .. - 

1,60 

2,90 

Hirse, mohar. 

- 

1,50 

1,40 

Hirse, japan. 

. ... - 

1,50 

2,30 

Hirse, niger.. . 

. ... - 

2,30 

1,20 

Kolbehirse. 

- 

4,50 

1,50 

Fugleryps nr. 1. 

. - 

2,00 

4,00 

Raps, sort. 

. - 

1,80 

2,60 

Uafskallet ris. 

. - 

2,00 

2,20 

Hvidgranfrø. 

. - 

8,00 

2,50 

Tidselfrø. 

.. ... " 

8,00 

6,85 

Af skallet fodergræs .. 

. ” 

3,00 

rkrav. 

Skriv efter prisliste. 




Bladudv. Ansvarsh. red.: Albrecht-Møller, Christen Koids Alle 1, Kastrup 



























Frøhandler 

PETERSEN 

IMPORT . EXPORT 

Amagerbrogade 94-96 

København S. 

Tlf. 58 61 82 — 58 60 82 

Forlang 

vare- og prislist* tilsendt 

Forsendes overalt i landet. 

Ved samlet køb for mindst 25 kr. 
franco levering + efterkrav 
Kvantumsrabat 


Holger Matthiessen 

Overgaden oven Vandet 44 
København K. 

Største import af fuglefrø 

Vitaminiserede frøblandinger 

Kun en gros 


Deres leverandør 


Spørg efter vore varer hos 



ungerne i god fbrm .og deler 
hvad hverfuglehotdertfisloer. 




/-\ 

Prøv at se 
1 de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

\_ ) 









ALTID SUNDE OG RASKE FUGLE, NAR DE BRUGER 


Vitahvaft 


Delte moderne vitaminiserede fu^lefoder er det 

mest købte i Danmark 

Vitakraft er som selve noturens ernæring til fuglene; ædle sol¬ 
modne fro direkte fra dyrenes hjemlande, men tilsat vitaminer, 
bihonning, le*ertran, kalk, æggehvide og sportstoffer. 

Derfor er Vitakraft-fugle sa sunde, livlige 
modstandsdygtige og livsglade. 

\'OGLE TIPS- 

De originale plomberede storforbrugerpAninger pa 2.5 og 
* ? kg er v æsentli* billigere for opdrættere og storforbrugere. 

De forskellige sorter V ITAKRAFT-OPM \DSINGSFO- 
DfR garanterer opdrætterne meget fine resultater. 

Alle arter fuilesyadomme kan bekæmpes med den bekendte 
fugle-hjælp fra Vitakraft. 

Forlann yenlu r brochurer hos Deres fugl* tamiler eller direkte Ito 
gem ralreprartentanten: 

UNICUM - UMBERTO NILSSON JUN. 

HOW [TZ\ EJ 67A . KOBENHAN N F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Flvvebure 

Yngle bitre 

og Rekvisitter 

Forlang tilbud Rigtige priser 

Vesterbros Dyrehandel 

H Christiansen 

Tlf: 10184 . Saxogade 88 . København V 











